ไปอุลตร้าซาวน์มาแล้ว มีถุงน้ำขนาด 3.5 แต่แพทย์ไม่ได้ให้ยามาทาน แพทย์บอกว่ามันอาจจะหายเองได้ หรือถ้าไม่หาย ในอนาคตมีลูกค่อยเอาออกพร้อมกัน ถ้าเอาออกก็มีสิทธิ์เป็นอีก แต่ตอนนี้ท้องที่ป่องก็ไม่ยุบลงเลย เหมือนท้องน้อยคนเป็นประจำเดือนตลอดเวลา ไม่ทราบว่ามียาสลายไหมคะ หรือปล่อยไว้อย่างนี้
สวัสดีค่ะ ถุงน้ำดังกล่าวมานั้น คงต้องทราบชนิดของถุงน้ำ และตำแหน่งที่อยู่ที่ชัดเจน จึงจะบอกได้แน่ชัดขึ้น ถ้าขนาด 3.5 เซนติเมตรนั้นก็ไม่ได้ใหญ่มาก ถึงขั้นทำให้ท้องป่องออกมาได้ค่ะแนะนำกลับไปพบแพทย์เพื่อทำอัลตราซาวน์ดูลักษณะและวัดขนาดถุงน้ำดังกล่าวอีกครั้ง ว่าได้ขยายขนาดขึ้นจนเป็นสาเหตุทำให้ท้องป่องขึ้นหรือไม่ แล้วชนิดของถุงน้ำอันนี้สร้างฮอร์โมนออกมาซึ่งอาจทำให้มีผลต่อประจำเดือนได้หรือไม่หลักการรักษาถุงน้ำเหล่านี้ส่วนใหญ่จะต้องผ่าตัดออก จะไม่มียาที่ใช้สลายค่ะ อาจจะเป็นยากลุ่มฮอร์โมนเพื่อช่วยลดอาการ กรณีเป็นเนื้องอกที่สร้างฮอร์โมนเท่านั้นค่ะ